《酬钱养心题菊》
明代·李诩

六阴复处已无阳，喜有黄花晚节香。遍插满头成故事，且倾初酿贺新妆。

餐英已惯烹调法，和药应知性味凉。老我题诗寄同好，明年为种绕书堂。

作者简介：字原德，号戒庵，由郡庠游太学，绩学多闻，潜心理学，晚谢应举，卒于万历二十一年，享年八十八岁。有世德堂吟稿，名山大川记、心学摘要及戒庵漫笔等著作。